Hellekai Põldra

Hellekai Põldra (1969–1984 Hellekai Härm; sündinud 18. augustil 1950 Tallinnas) on Eesti sisearhitekt ja kunstnik.

1957–1968 õppis ta Tallinna 10. Keskkoolis, 1968–1973 Eesti Riikliku Kunstiinstituudi arhitektuuriteaduskonnas ruumi ja mööblikujunduse erialal.

1973–1992 töötas ta Tallinna Kunstifondi kombinaadis ARS kujundustööde ateljee sisearhitektina. Alates 1992. aastast on ta põhiliselt vabakutseline sisekujundaja ja akvarellist. 2000. aastatel on ta tegutsenud juhendajana Tallinna puuetega noorte tugikeskuses Juks, kus tema juhendatavad on teinud ka mitmeid näitusi.

Teoseid
Vjatka Pioneeride ja Koolinoorte Palee visuaalse informatsiooni elementide kujundus. 1973
Jõhvi Kultuuripalee lavafoonide ja lavaeesriiete ning visuaalse informatsiooni elementide kujundus
Tveri Pioneeride ja Koolinoorte Palee sisekujundus koos Aino Põldraga, visuaalse informatsiooni elemendid
Pirgu mõisa sisekujundus. Arhitekt Ants Evart. 1985
Valmisrõivaste ja kergetööstusnäituste kujundused. 1975–1989
Näitus Rõivas 84 Tallinnas koos Aino Põldraga. 1984

Näitusi
Esinemine noorte kunstnike näitusel Tallinnas. Valgusobjektide grupp
Esinemine näitusel "Ruum ja Vorm 3" koos Aino Põldraga. Valgustid
Esinemine näitusel "Ruum ja Vorm 4". Valgusobjekt
Isikunäitus "Eesti meri ja taevas", akvarellid. Aurichis Saksamaal 1995
Isikunäitus, akvarellid "Vesi ja värv". Kielis Saksamaal. 1997
Isikunäitus "Kevadtalv", akvarellid. Keskkonnaministeeriumis Tallinnas. 1998
Isikunäitus, akvarellid Käsmu meremuuseumis. 2000

Liikmesus
Eesti Sisearhitektide Liit

Isiklikku
Tema ema oli sisearhitekt Aino Põldra.

Viited

Välislingid
Aive Antsov. Hellekai juhatab erivajadustega noored loominguni. Õhtuleht, 21. jaanuar 2015
Helju Koger. Pirgu häärber tõusis varemeist pulmamõisaks. Maakodu, 14. november 2015

Eesti kunstnikud
Eesti sisearhitektid
Tallinna Nõmme Gümnaasiumi vilistlased
Eesti Kunstiakadeemia vilistlased
Sündinud 1950